Koros
Vastaa, suo tomuluomalle tieto,
 Moira, mi kätköissä kaamean yön
 muodostit Kaaoksen, suuntasit Kosmoksen tien.

 Miksi me synnymme kuoloon,
 miks suvut tuskainsortamat hoippuu
 kuolon partaalla jäljekkäin?
 Miks loit rintaamme kaipuun myrkyn,
 määräsit maalimme äärettömiks,
 sentään kun etsijän kuiluhun syökset,
 askelen ottaa jos uskaltaa?
 Ootko vain sattuman runsaudensarvi,
 elämänvirta mist’ ainainen uhkuu
 tarkoituksetta mailmoihin?
 Vai liet daimoni häijy,
 olennoita mi pilkoin luot,
 joilla sa leikit,
 joita sa piinaat,
 kunnes ne kuoletat suotta?

sv:Koros